Maite Méndez Baiges

[thumb|351x351px|[Mujeres en las Artes Visuales (MAV)|MAV elkartearen M-Arte eta Kultura Bisualari buruzko jardunaldietan 2022an emandako hitzaldian]]
**María Teresa Méndez Baiges** (Jaen, 1964ko azaroaren 28a), **Maite Méndez Baiges** izenez ezaguna, XX. eta XXI. mendeetako artearen eta arkitekturaren historian eta teorian espezializatutako irakasle eta ikertzaile espainiarra da.  Arte garaikideko katedraduna da Málagako Unibertsitatean. Gainera, eskolak ematen ditu Arte Kulturaren Garapen Sozialen Masterrean eta Genero Berdintasunaren Masterrean. Bere ibilbide akademikoaren zatirik handiena abangoardiaren eta modernitatearen arteko harremanari buruzko arazoak ikertuz garatu du, baita arteari eta generoari buruzkoak ere. Gaur egungo mugimendu artistikoen diskurtso historikoa eraiki du, hainbat balorazio metodologiko eta ideologikotan oinarritutako azterketa kritikoaren bidez. MAV 2020 saria jaso zuen, Mujeres en las Artes Visuales elkarteak ematen duen Ikerketa/Kritika/Teoria kategorian. 2025ean Espainiako Akademiaren zuzendari izendatu zuten Erroman.  

## Ibilbide profesionala 
**Maite Méndez Baiges** Filosofian eta Letretan doktorea da Madrilgo Unibertsitate Autonomoan (tesia: "*Vanguardia y tradicion. El caso de Giorgio de Chirico"*, Rafael Argullolek zuzendua). Geografia eta Historian lizentziatua Madrilgo Unibertsitate Konplutentsean, Estetika eta Arteen Teoriako masterra Madrilgo Unibertsitate Autonomoan. Espainiako Historia, Arkeologia eta Arte Ederretako Akademiaren (gaur egun Espainiako Errege Akademia Erroman) bekarekin osatu zuen bere prestakuntza 1992-93 ikasturtean.  

2025eko apirilean Espainiako Akademiako zuzendari izendatu zuten Erroman.

2020ko irailaz geroztik, “UMAko Genero eta Berdintasuneko Ikerketako Unibertsitate Institutuaren” zuzendaria da. Institutu hori berdintasunaren eta generoaren arloan organismo eta erakundeei ikerketa, prestakuntza eta aholkularitza ematen aritzen da. Gaur egun 100 ikertzaile baino gehiago daude IGIUMAn. RIAF Arte eta Feminismoen Ikerketa Sareko zuzendaria ere bada. Ikertzaile gonbidatua izan da, egonaldiak egin ditu eta hitzaldiak eman ditu, besteak beste, honako unibertsitate hauetan: Kaliforniako Berkeley Unibertsitatea, Michigango Unibertsitatean, Oxfordeko Unibertsitatean, Erromako La Sapienzan, Università degli Studi di Salerno, Universitá degli Studi di Firenze, Universitá Federico II Napoli,  Istituto Universitario di Architettura di Venezia, Erromako Espainiako Errege Akademia,  University of Northern Iowa, State University of New York at Albany, la École Nationale Supérieure d’Art de Bourges,  la Ecole supérieure des Beaux-Arts de Toulouse, Bartzelonako Unibertsitatea, Euskal Herriko Unibertsitatea, Sevillako Arkitektura Eskola, Zaragozako Unibertsitatea, Madrilgo Thyssen Bornemisza Museoa,  Málagako Centre Pompidou, Sofia Erregina Museoa, Fondazione Baruchello, etab.  

thumb|317x317px|Madrilgo Thyssen Museoan, 2025, "*Kulturen arteko bidegurutzean"*, "*Maistrak"* erakusketatik.
Honako erakusketa hauek komisariatu ditu: "*Camuflajes para la Casa Encendida"*, Madril, 2009 eta "*El bricoleur y la ciudad: Juan Antonio Ramírez y Málaga"*, Malagako Unibertsitaterako, 2017-18. Hainbat erakusketa antolatzen lagundu du: Banco de España Bilduma, BOZAR (Brusela), Telefónica, Picasso Fundazioa Casa Natal Museoa (Lee Miller eta Joan Fontcubertari buruz), Madrilgo Thyssen-Bornemisza Museoa, Carmen Thyssen Malaga Museoa eta hainbat galeria pribatu.  

**Feminismoari buruzko kongresuak eta argitalpen espezializatuetan egindako kolaborazioak**

Aipatzekoak dira, halaber, nazioarteko konferentzietan egindako ekarpenak eta Nazioarteko Mintegiak, Sinposioak eta Biltzarrak antolatzea, genero-ikuspegitik eta ikuspegi feministatik:  

Buenos Airesen, Argentinan, (2012ko abenduan) *"Primer Congreso de Estudios Postcoloniales"* ("*Ikerketa Postkolonialen Lehen* Kongresua").

Feminismo Poskolonialaren II. Jardunaldiak *"Cruzando puentes: Legados, genealogías y memorias poscoloniales"* (*"Zubiak zeharkatzen: Legatuak, genealogiak eta memoria poskolonialak")*, *“La deconstrucción feminista y poscolonialista del discurso sobre el arte moderno. Les Demoiselles d’Avignon como caso de estudio” (“Arte modernoari buruzko diskurtsoaren dekonstrukzio feminista eta postkolonialista. Les Demoiselles d’Avignon aztergai*”) hitzaldiarekin.

Praktika Artistiko Garaikideetako Generoak eta Subjektibotasunak Nazioarteko I. Kongresua (XX. eta XXI. mendeak). Malaga 2019.  

*"Desnortadas. territorios del género en la creación artística contemporánea"*  ("*Desnortadas. Generoaren lurraldeak sorkuntza artistiko garaikidean*") II. Nazioarteko Kongresua [Malaga, 2023ko maiatzaren 25a eta 26a].

**Ikertzaile nagusi gisa, proiektu hauek nabarmentzen dira**:

* *"Desnortadas. territorios del género en la creación artística contemporánea"*  ("*Desnortadas. Generoaren lurraldeak sorkuntza artistiko garaikidean*")(2020-2024 Plan Nazionalaren Proiektua: PID2020-115157GB I00), zeinaren ikertzaile nagusiak Maite Méndez Baiges eta Haizea Barcenilla baitira.
* *“Prácticas de la subjetividad en las artes contemporáneas. Recepción crítica y ficciones de la identidad desde la perspectiva de género”*  (*“Subjektibotasunaren praktikak arte garaikideetan. Harrera kritikoa eta identitatearen fikzioak genero ikuspegitik*”). (2016-2020 Plan Nazionalaren proiektua). Ikertzaile nagusia Maite Méndez Baiges.
* *“Lecturas de la historia del arte contemporáneo desde la perspectiva de género” (“Arte garaikidearen historiaren irakurketak genero ikuspegitik”)* L.H.A.C.P.G (2011-14ko Plan Nazionalaren proiektua). Ikertzaile nagusia Maite Méndez Baiges.''*. 
* *“Arquitectura, ciudad y territorio en Málaga (1900-2008)”*  (*“Malagako arkitektura, hiria eta lurraldea (1900-2008)*”, Andaluziako Juntaren 2008-2012/P07-HUM 02648 bikaintasuneko ikerketa-proiektua. Ikertzaile nagusia Maite Méndez Baiges .
* *“El camuflaje en la cultura visual contemporánea: arte, arquitectura, diseño y culturas urbanas"*  (“Kamuflajea ikusizko kultura garaikidean: artea, arkitektura, diseinua eta hiri-kulturak”). (2007-2010 Plan Nazionalaren Proiektua). HUM2007/61182/ARTE. Ikertzaile nagusia Maite Méndez Baiges.

### Aldizkari espezializatuetako kolaborazioak 
Aldizkari hauetan kolaboratzen du:

* Letras Libres,
* Cuadernos Hispanoamericano,
* Revista de Occidente
* "*Exit imagen y cultura*", Rosa Olivaresek sortua eta zuzendua
* "*Artecontexto*", Alicia Murríak sortua eta zuzendua
* Era berean, Anales de Historia del Arte, Quintana, Aesthesis, Piano B, Fedro, African Quarterly Studies eta beste aldizkari batzuetan artikuluak landu ditu.

## Argitalpenak 
* Méndez B., Maite. "*Las Señoritas de Aviñón y el discurso crítico de la modernidad"*. ("*Avignongo andereñoak eta modernitatearen diskurtso kritikoa")*. Granadako unibertsitateko argitaletxea, 2021. . 

* "*Arte Escrita.Texto/Imagen y Género en el Arte Contemporáneo*" (Madril, 2017).

* “*Lecturas de la historia del arte contemporáneo desde la perspectiva de género*”  (*“Arte garaikidearen historiaren irakurketak genero ikuspegitik”*) (*2011-14*).
* *“Arquitectura, ciudad y territorio en Málaga"*  (“*Malagako arkitektura, hiria eta lurraldea”*) (1900-2008)”.
* *"Camuflaje. Engaño y ocultación en el arte contemporáneo" (*"*Kamuflajea. Engainua eta ezkutatzea arte garaikidean*") (Madril, 2007).
* “*El estilo del relax: El relax expandido*” (Malaga, 2010).
* *“Modernidad y tradición en la obra de Giorgio de Chirico” (“Modernitatea eta tradizioa Giorgio de Chiricoren obran”)* (Mexiko D.F., 2001).
* *“La mirada inútil. La obra de arte en la edad contemporánea” (*“*Alferrikako begirada. Artelana aro garaikidean''”) (Madril, 1992).
* Giortgio Vasariren Le vite dei piè eccellenti architetti, pittori e scultori da Cimabue ai tempi nostri, (Bizitzak) lanaren antologia bat gaztelaniara itzuli zuen, Tecnos, Alianza eta Cátedra argitaletxeentzat, 1999.

## Erreferentziak 
## Kanpo estekak 
* ConCiencia de mujer
* Hautapen-kidetasunak Artistak eta abangoardiak hitzaldia
* IGIUMA Genero Ikerketarako Unibertsitate Institutua
* Desnortatuak